Document ID: 31984R0412

*****
ΚΑΝΟΝΙΣΜΟΣ (ΕΟΚ) αριθ. 412/84 ΤΗΣ ΕΠΙΤΡΟΠΗΣ
της 17ης Φεβρουαρίου 1984
που τροποποιεί τους κανονισμούς (ΕΟΚ) αριθ. 282/84 και (ΕΟΚ) αριθ. 283/84 όσον αφορά ορισμένες ημερομηνίες εφαρμογής των μέτρων στον τομέα της έρευνας και της βελτίωσης της ποιότητας του γάλακτος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων προς διεύρυνση των αγορών στον τομέα του γάλακτος των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1209/83 (2), και ιδίως το άρθρο 4,
Εκτιμώντας:
ότι με τον κανονισμό (ΕΟΚ) αριθ. 282/84 (3) η Επιτροπή αποφάσισε να συνεχίσει τα μέτρα που αναφέρονται στους κανονισμούς (ΕΟΚ) αριθ. 723/78 και (ΕΟΚ) αριθ. 1024/78 σχετικά με την έρευνα της αγοράς εντός και εκτός της Κοινότητας στον τομέα του γάλακτος και των γαλακτοκομικών προϊόντων· ότι με τον κανονισμό (ΕΟΚ) αριθ. 283/84 (4) η Επιτροπή αποφάσισε να συνεχίσει τα μέτρα σχετικά με τη βελτίωση της ποιότητας του γάλακτος εντός της Κοινότητας τα οποία αναφέρονται στον κανονισμό (ΕΟΚ) αριθ. 1271/78·
ότι ορισμένες ημερομηνίες που εμφαίνονται σε αυτούς τους κανονισμούς δεν αντιστοιχούν με τις ημερομηνίες που υποβλήθηκαν για να δοθεί η γνώμη της επιτροπής διαχειρίσεως· ότι έχει σημασία, ως εκ τούτου, να διορθωθούν οι δύο εν λόγω κανονισμοί·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 282/84 τροποποιείται ως εξής:
α) στο άρθρο 1 παράγραφος 3, η ημερομηνία «1η Αυγούστου 1986» αντικαθίσταται από την ημερομηνία «1η Οκτωβρίου 1986»·
β) στο άρθρο 3 παράγραφος 1, η ημερομηνία «15 Φεβρουαρίου 1984 » αντικαθίσταται από την ημερομηνία «1η Απριλίου 1984»·
γ) το άρθρο 5 τροποποιείται ως εξής:
- στην παράγραφο 1, η ημερομηνία «15 Απριλίου 1984» αντικαθίσταται από την ημερομηνία «1η Ιουνίου 1984»,
- στην παράγραφο 2, η ημερομηνία «15 Ιουνίου 1984» αντικαθίσταται από την ημερομηνία «1η Αυγούστου 1984»,
- στην παράγραφο 3, η ημερομηνία «15 Αυγούστου 1984» αντικαθίσταται από την ημερομηνία «1η Οκτωβρίου 1984».
Άρθρο 2
Στο άρθρο 3 παράγραφος 1 του κανονισμού (ΕΟΚ) αριθ. 283/84, η ημερομηνία «1η Μαρτίου 1984» αντικαθίσταται από την ημερομηνία « 15 Μαρτίου 1984».
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 6 Φεβρουαρίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Φεβρουαρίου 1984.

Labels: 3
17